**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO AKADEMINIŲ REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2019-09-12 Nr. TAR1-120

Posėdis įvyko 2019 m. rugsėjo 5 d. (15:00 val.)

Posėdžio pirmininkas Viktoras Senčila, Klaipėdos miesto savivaldybės tarybos narys.

Posėdžio sekretorius Renata Razgienė, Socialinių reikalų departamento vyr. specialistė.

Dalyvavo: Inga Aksimatauskaitė, Harold Kovs, Edmundas Kvederis, Gražina Markvaldienė, Rima Mickienė, Viktorija Palubinskienė, Violeta Petrušienė, Vilija Prižgintienė, Andželika Rimkuvienė,. Rita Vaičekauskaitė, Arvydas Vaitkus, Ričardas Zulcas.

DARBOTVARKĖ:

1. Dėl KMART pirmininko rinkimo ir patvirtinimo;
2. Dėl KMART pavaduotojo rinkimo ir patvirtinimo;

 3. Dėl spalio viduryje numatoma organizuoti renginio – konferencijos, kuriame būtų aptariami stojimo į Klaipėdos aukštąsias mokyklas rezultatai, Klaipėdos aukštųjų mokyklų programų apžvalga ir aktualūs pokyčiai ir kt. (pranešėjas R. Zulcas).

 R. Razgienė informavo, kad KMART posėdyje dalyvauja iš 18 narių 13 narių ir pagal KMART nuostatus posėdis yra teisėtas.

1. SVARSTYTA. Dėl KMART pirmininko rinkimo ir pavirtinimo.

Siūloma Viktoro Senčilos kandidatūra į KMART pirmininko pareigas. Pasiūlymui pritarta bendru sutarimu.

NUTARTA. KMART pirmininku išrinkti Viktorą Senčilą ir teikti tvirtinti Klaipėdos m. savivaldybės tarybai.

2. SVARSTYTA. Dėl KMART pavaduotojo rinkimo ir patvirtinimo.

Pasiūlyta Gražinos Markvaldienės kandidatūra į KMART pirmininko pavaduotojos pareigas.

Pasiūlymui pritarta bendru sutarimu.

NUTARTA. KMART pirmininko pavaduotoja tvirtinti Gražiną Markvaldienę.

3. SVARSTYTA. Dėl spalio viduryje numatoma organizuoti renginio – konferencijos, kuriame būtų aptariami stojimo į Klaipėdos aukštąsias mokyklas rezultatai, Klaipėdos aukštųjų mokyklų programų apžvalga ir aktualūs pokyčiai ir kt. (pranešėjas R. Zulcas).

R. Zulcas informavo, kad spalio viduryje norėtų organizuoti dirbtuvės - konferenciją, pakviečiant aukštąsias mokyklas ir verslo asocijuotas struktūras, kompanijas, būtų pristatyti 4 klausimai, kurie yra numatyti darbotvarkėje:

1 2019 m. apžvalga, kokia yra šiais metais Klaipėdos mieste situacija.

2. Studijų programų apžvalga, rezultatai, diskusijos.

3. Dėl konkrečių verslo įmonių, kurios remia aukštąsias mokyklas arba tiksliau studentus su mintimi, kad jie vėliau dirbs jų įmonėse.

4. Dėl kitų metų marketinginės programos vykdymo. Šiais metais vyko prie jūros „Studijuok kol jaunas“. Norima tai daryti platesniu Lietuvos mastu, bei bandyti išeiti į tarptautines rinkas. Reiktų rasti bendrus rodiklius – vietą, laiką ir resursus. Taip pat atitinkamai paplanuoti finansinius resursus spalio mėn. viduryje.

NUTARTA. Informacija išklausyta.

4. SVARSTYTA. Kiti klausimai.

V. Prižgintienė pasiūlė pabandyti parengti projektą, įvertinant aktualijas visuose ugdymo sektoriaus: bendrojo ugdymo, profesinio rengimo, aukštojo mokslo ir išsiskirti tas aktualijas, kurios sietinos su miesto aktualijomis. Plano reikia konkretaus ir įgyvendinamo.

NUTARTA. Dėl KMART veiklos plano parengimo svarstymo kitam posėdžiui.

5. SVARSTYTA. Kiti klausimai. Dėl visų aukštųjų mokyklų atstovų įtraukimo į KMART sudėtį.

V. Senčila pastebėjo, kad į KMART sudėtį yra įtrauktos ne visos Aukštosios mokyklos ir jų padaliniai.

NUTARTA. Kitame posėdyje svarstyti ir aptarti klausimą dėl KMART mero potvarkiu patvirtintos sudėties ir kitų aukštųjų mokyklų padalinių atstovų įtraukimo į KMART sudėtį.

6. SVARSTYTA. Kiti klausimai. Dėl kreipimosi į Švietimo tarybą parėmimo.

 V. Prižgintienė informavo, kad Lietuvoje yra daug įvairių klasifikacijų ir sistemų kurios tarpusavyje nelabai dera. Reiktų, kad būtų remiamasi mokslo duomenimis. Prie vyriausybės yra analizės centras jie yra tiksliausi. Remiantis ūkio sektorių klasifikatoriais yra painiava. Pagal ekonomines veiklos rūšis. Su tuo ką mokslas duos ar yra mūsų klasifikatorius pagal mokslo sritis ir studijų sritis yra skirtingi dalykai.

 R. Zulcas pastebėjo, kad ateičiai buvo iškelta idėja dėl bendro lavinimo mokytojų trūkumo. Gal reikėtų galvoti apie skatinimo paketus.

 V. Prižgintienė siūlo išeiti su kreipimusi, į miesto tarybą, savivaldybę, kad mokykloms atsirastų strateginiame plane lėšų eilutė žmonėms, kuriems reikia dalykinės kvalifikacijos. Jeigu yra edukologas, negali dirbti mokytoju. Mokyklos numatytų kriterijus, kad žmogus atidirbtų kiek tai laiko, atranką, tiesiog galėtų atsirasti miesto strateginiame plane numatyta lėšų eilutė šioms reikmėms ir įsipareigotų padaryti vadovų apklausą. Tokių žmonių yra 2 kryptys: viena - kuri turi edukologo, bet reikia specialybės, kita - kuri turi specialybę, bet neturi pedagoginės kvalifikacijos. Ruošiamasi su šiuo siūlymu išeiti į Švietimo tarybą ir jeigu KMART paremtų, būtų svariau.

 NUTARTA. Klausimą svarstyti kitame posėdyje.

 7. SVARSTYTA. Kiti klausimai. Dėl posėdžio pirmininko rinkimo.

Pasiūlyta posėdžio pirmininku išrinkti V. Senčilą. V. Senčila neprieštaravo.

 NUTARTA. Posėdžio pirmininku patvirtinti V. Senčilą.

 8. SVARSTYTA. Dėl KMART posėdžių laiko ir dažnumo.

 NUTARTA. KMART rinktis priešpaskutinę mėnesio savaitę t. y. trečią mėnesio ketvirtadienį.

|  |  |
| --- | --- |
| Posėdžio pirmininkas | Viktoras Senčila |
|  |
| Posėdžio sekretorius | Renata Razgienė |